Diari Oficial de la Generalitat Valenciana


Sumari del DOGV 6049, del 03-07-2009 (2009/7379)

Aprovació definitiva de la modificació puntual del Pla General d'Ordenació Urbana número 15.
--------------------------------------------------------------------------------------------

### Dades del document

Número de DOGV
:   6049

Data del DOGV
:   03-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7379


Data del document
:   04-06-2009

Organisme emissor
:   Ajuntament de Picanya

Tipus de document
:   Anunci

Descriptors 

:   * Picanya
    * pla d'urbanisme
    * administració local

Aprovació definitiva de la modificació puntual del Pla General d'Ordenació Urbana número 15. [2009/7379]  
Segons l'aprovació definitiva de la modificació puntual número 15 del Pla General d'Ordenació Urbana (PGOU) de Picanya, els aspectes, relacionats amb les zones N i P, d'ús industrial i de magatzems, així com la seua compatibilitat amb l'ús residencial, a la zona de Vistabella, queden del següent tenor literal:  
   
Zona residencial de baixa densitat. Zona UE-Vistabella.  
Article 6.18. Àmbit  
La zona residencial de baixa densitat està constituïda pel conjunt d'àrees expressament indicades en els plans O i P d'ordenació urbanística conforme a la grafia i l'abreviatura que s'indica en la llegenda.  
Està constituïda per zones amb tipus d'ordenació d'edificació adossada, on s'admet l'aïllada o l'aparellada, a més de la residència plurifamiliar de baixa densitat amb tipologies arquitectòniques anàlogues i integrades.   
Article 6.19. Assignació d'usos   
1. Ús dominant: residencial unifamiliar i plurifamiliar de baixa densitat.  
2. Usos permesos:  
S'hi permet qualsevol altre ús no inclòs en l'apartat 3 d'aquest article, en les àrees assenyalades en els plans d'ordenació, llevat que manifestament siguen incompatibles amb l'ús dominant d'aquesta zona. En qualsevol cas, hauran d'ajustar-se a les condicions següents:  
a) Rcm. Ús residencial comunitari.  
S'admet en edifici d'ús exclusiu, i es permet en les zones grafiades per a Rcm o Rpf, i caldrà destinar a aquest ús totes les plantes sobre rasant o planta semisoterrani, inclosa la baixa.   
b) Ús residencial unifamiliar.  
S'admet en edifici exclusiu adossat, aparellat o aïllat, sempre amb tipologies arquitectòniques anàlogues i integrades, i caldrà dedicar totes les plantes per damunt de rasant o planta semisoterrani a aquest mateix ús.  
c) Rpf. Ús residencial plurifamiliar.  
S'admet en edifici d'ús exclusiu i caldrà destinar-hi totes les plantes sobre rasant o planta semisoterrani, inclosa la baixa.  
d) Ús comercial compatible amb l'habitatge.  
Només podran ubicar-se en planta baixa. Si s'ubiquen en edifici d'ús mixt, els locals comercials hauran de comptar amb accessos des de la via pública o vestíbul exterior i nuclis de comunicació vertical independents i diferenciats dels de la resta d'usos.  
S'admetrà, així mateix, en edificacions unifamiliars tradicionals preexistents a l'aprovació del Pla General, sempre que les dites edificacions no es troben fora d'ordenació substantiu.  
e) Hotels, hostals i pensions.  
S'admet en edifici d'ús exclusiu.  
f) Oficines.  
3. Usos permesos a la zona UE-Vistabella.  
a) Rpf. Ús residencial plurifamiliar.  
S'admet en edifici d'ús exclusiu i caldrà destinar-hi totes les plantes sobre rasant, inclosa la planta baixa.  
b) Ús comercial compatible amb l'habitatge.  
Només podran ubicar-se a les zones assenyalades al planejament i dins de l'àmbit limitat, concretament a l'illa 3.  
S'admet solament a la planta baixa.  
c) Hotels, hostals i pensions.  
S'admet en edifici d'ús exclusiu.  
4. Usos prohibits:  
a) Terciaris:  
- Locals comercials (Tco.2 i Tco.3).  
- Edificis, locals i instal·lacions destinats a activitats recreatives (Tre.2, Tre.3 i Tre.4).  
b) Industrials i magatzems:  
Article 6.20. Condicions de la parcel·la  
A. Residencial unifamiliar. Run  
1. Paràmetres de forma.  
Les parcel·les, per a ser edificables, hauran de complir les condicions següents:  
a) Superfície mínima. La superfície mínima d'una parcel·la per a ser edificable serà de 100 metres quadrats per habitatge.  
b) Façana mínima. Almenys un dels límits frontals serà com a mínim de 6 metres.  
c) Forma de la parcel·la. Serà de manera que puga inscriure-s'hi un rectangle de 6x12 metres, un dels costats del qual coincidisca amb l'alineació exterior i els límits laterals no formen una angle inferior a 80 graus sexagesimals amb l'alineació exterior.  
2. Paràmetres d'ocupació i emplaçament.  
a) L'ocupació màxima de parcel·la serà del 60% de la superfície.  
b) La distància mínima entre l'edificació i els límits frontals i testeres serà de 3 metres. No computaran per al mesurament d'aquestes distàncies respecte al límit frontal les volades o els cossos ixents permesos. Sí que computaran en relació amb els límits testeres, a excepció dels ràfols no superiors a 80 cm.  
c) La planta soterrani totalment davall rasant no computarà a l'efecte d'ocupació de parcel·la, i haurà de complir les reculades només respecte a l'alineació frontal o exterior del carrer principal.  
d) La planta soterrani o semisoterrani que sobreïsca de la línia de rasant podrà no recular-se respecte a les alineacions testeres o interiors sempre que les parcel·les confrontants no tinguen sol·licitada una llicència de construcció o aquesta estiga plantejant una cota del pati confrontant sobre rasant, o conste per escrit l'acord dels propietaris corresponents amb la solució proposada.  
B. Residencial comunitari Rcm i residencial plurifamiliar Rpf.  
1. Paràmetres de forma.  
Les parcel·les, per a ser edificables, hauran de complir les condicions següents:  
a) Superfície mínima. La superfície mínima d'una parcel·la per a ser edificable serà de 300 metres quadrats.  
b) Façana mínima. Almenys un dels límits frontals serà com a mínim de 15 metres.  
c) Forma de la parcel·la. Serà de manera que puga inscriure-s'hi un rectangle de 15x15 metres, un dels costats del qual coincidisca amb l'alineació exterior i els límits laterals no formen una angle inferior a 80 graus sexagesimals amb l'alineació exterior.  
2. Paràmetres d'emplaçament.  
a) L'ocupació màxima de parcel·la serà del 70% de la superfície.  
b) La distància mínima entre l'edificació i els límits frontals i testeres serà de 3 metres. No computaran per al mesurament d'aquestes distàncies respecte al límit frontal les volades o els cossos ixents permesos. Sí que computaran en relació als límits, les testeres, a excepció dels ràfols no superiors a 80 cm.  
c) La planta soterrani totalment davall rasant no computarà a efectes de parcel·la, podent ocupar el 100% de la parcel·la (modificat el 16.05.2005).  
d) La planta soterrani o semisoterrani que sobreïsca de la línia de rasant podrà no recular-se respecte a les alineacions testeres o interiors, sempre que les parcel·les confrontants no tinguen sol·licitada una llicència de construcció o aquesta estiga plantejant una cota del pati confrontant sobre rasant, o conste per escrit l'acord dels propietaris corresponents amb la solució proposada.  
C. Residencial plurifamiliar tipus DP1  
1. Paràmetres de forma.  
Les parcel·les, per a ser edificables, hauran de complir les següents condicions:  
a) Superfície mínima: la superfície mínima d'una parcel·la per a ser edificable serà de 80 m².  
b) Façana mínima: tindrà una amplària igual o major de 6 metres.  
c) Forma de la parcel·la: serà aquella que dins de la parcel·la puga inscriure's un cercle de 6 metres de diàmetre.  
2. Paràmetres d'ocupació i d'emplaçament.  
a) L'ocupació màxima de parcel·la serà del 75% de la parcel·la. L'edificació davall rasant podrà ocupar-ne el 100%.  
b) La distància mínima entre l'edificació i els límits frontals i testeres serà la determinada en el pla corresponent d'alineacions, i s'ajustarà l'edificació a les alineacions assenyalades.  
c) La planta soterrani totalment davall rasant no computarà a efectes de parcel·la, podent ocupar el 100% de la parcel·la (modificat el 16.05.2005).  
S'hi permet també soterrani davall els espais lliures d'ús privat de la parcel·la.  
D. Residencial plurifamiliar tipus UE-Vistabella.  
1. Paràmetres de forma.  
Les parcel·les, per a ser edificables, hauran de complir les condicions següents:  
a) Superfície mínima. La superfície mínima d'una parcel·la per a ser edificable serà de 300 metres quadrats.  
b) Façana mínima. Almenys un dels límits frontals serà com a mínim de 15 metres.  
c) Forma de la parcel·la. Serà de manera que puga inscriure-s'hi un rectangle de 15x15 metres, un dels costats del qual coincidisca amb l'alineació exterior i els límits laterals no formen una angle inferior a 80 graus sexagesimals amb l'alineació exterior.  
2. Paràmetres d'emplaçament.  
a) La distància mínima entre l'edificació i els límits frontals serà de 3,00 metres, i d'acord amb les reculades especificades en el plànol del PGOU de la UE-Vistabella. No computaran per al mesurament d'aquesta distància respecte al límit frontal les volades o els cossos ixents permesos.   
b) La planta soterrani totalment davall rasant no computarà a efectes de parcel·la, podent ocupar el 100% de la parcel·la. No es permet la construcció de semisoterrani.  
E. Resta d'usos permesos.  
1. Paràmetres de forma.   
Les parcel·les, per a ser edificables, hauran de complir les condicions següents:  
a) Superfície mínima. La superfície mínima d'una parcel·la per a ser edificable serà de 500 metres quadrats.  
b) Façana mínima. Almenys un dels límits frontals serà com a mínim de 20 metres.  
c) Forma de la parcel·la. Serà aquella en què puga inscriure's un rectangle de 20x20 metres, un dels costats del qual haurà de coincidir amb l'alineació exterior i els límits laterals no hauran de formar una angle inferior a 80 graus sexagesimals amb l'alineació exterior.  
2. Paràmetres d'emplaçament.  
a) L'ocupació màxima de parcel·la serà del 70% de la superfície.  
b) La distància mínima entre l'edificació i els límits frontals serà de 5 metres i respecte a la resta de límits de 3 metres. No computaran per al mesurament d'aquestes distàncies respecte al límit frontal les volades o els cossos ixents permesos. Sí que computaran, en relació amb els límits, les testeres, a excepció dels ràfols no superiors a 80 cm.  
c) La planta soterrani totalment davall rasant no computarà a efectes de parcel·la, podent ocupar el 100% de la parcel·la (modificat el 16.05.2005).  
Article 6.21. Condicions de volum i forma dels edificis (modificat 28.06.2001)  
A. Residencial unifamiliar. Run  
1. El nombre màxim de plantes serà de dues plantes, i s'hi permetrà la cambra o el porxe generat, entre el forjat del sostre de la segona planta, sense comptar soterrani ni semisoterrani, i l'últim de coberta, per la realització de les actuacions permeses per damunt de l'altura de cornisa.   
2. L'altura màxima de cornisa (sostre de la segona planta) serà de 7,5 metres i l'altura màxima total de 10 metres.  
S'entendrà sempre per altura de cornisa la de la cara inferior del forjat sostre de la planta segona.   
3. Per damunt de l'altura de cornisa de l'edifici només s'admetran:  
a) Cobertes inclinades, amb la limitació establerta en l'article fixat en les ordenances generals.  
La coberta inclinada podrà no ocupar la totalitat de la superfície en planta de l'edificació, i en aquest cas la resta de superfície es tractarà com a terrassa plana, accessible o no.  
b) S'hi permetrà, en cas que s'hi realitzen cobertes inclinades, la utilització de la cambra com a part de l'habitatge. S'hi admetrà que les peces del porxe ventilen i il·luminen, mitjançant buits en els plans de les cobertes inclinades, claraboies, lluernes o finestres basculants.   
També es podran situar finestres en pla vertical amb les condicions següents:  
· Distaran com a mínim 1,80 metres respecte a la línia de façana i no sobrepassaran en cap punt l'envoltant iniciada des de la línia de cornisa amb un angle de 45º.  
En parcel·les de cantó, l'ocupació del qual no siga superior al 50%, les mesures anteriors es prendran des de la línia exterior del ràfol situat a l'altura de cornisa.  
· No sobrepassaran en cap punt l'altura total màxima.  
· Estaran separats els volums excedents a causa d'aquestes particularitats una distància mínima de 60 cm de la mitgera.  
· La longitud total no excedirà del 50% de la longitud de la façana, per a la qual cosa es computaran separadament les façanes exteriors i les façanes interiors.   
c) La superfície d'aquests porxes només computarà a efectes d'edificabilitat on l'altura lliure siga superior a 1,5 m.   
4. Es permet la construcció de soterranis o semisoterranis, amb les particularitats de la normes generals.   
5. Reculades de l'edificació.  
La reculada mínima a façanes serà de tres metres i es realitzarà de manera integrada a les façanes del mateix front de les edificacions d'una illa.  
Podrà dur-se a terme un reculada diferent d'allò establert per a les distintes façanes d'una illa, sempre que comprenga parcel·les amb un mínim de façana de 12 metres i que es plantege una unió en cada lateral amb l'alineació de l'edifici confrontant d'almenys 3 metres.  
Mitjançant un estudi de detall s'hi podran proposar solucions alternatives.  
B. Residencial comunitari Rcm i residencial plurifamiliar Rpf. (modificat el 27.07.2001)  
1. El nombre màxim de plantes serà de dues i s'hi permetrà un àtic, una cambra o un porxe, generat, entre el forjat del sostre de la segona planta i l'últim de coberta, sense comptar soterrani ni semisoterrani.   
2. L'altura màxima de cornisa serà de 7,50 m.  
3. Per damunt de l'altura de cornisa de l'edifici només s'admetran:  
a) Les vessants de la coberta, que no podran sobrepassar l'altura de 3,30 m des de l'altura de cornisa, ni els plans que, quan continguen una línia situada 0,40 m per damunt de les arestes d'altura de cornisa de l'edifici en façanes, formen un pendent de 25º.  
b) Es permetrà, en cas de realitzar-se cobertes inclinades, la utilització de la cambra com a part del mateix habitatge. S'admetrà que les peces del porxe ventilen i il·luminen, mitjançant buits en els plans de les cobertes inclinades, claraboies, lluernes o finestres basculants.   
· La superfície d'aquests porxes només computarà a efectes d'edificabilitat on l'altura lliure siga superior a 1,50 m.  
· En cas de realitzar-se un àtic, no es permetrà la construcció de mansardes.  
c) Baranes de protecció o acabaments ornamentals que no sobrepassaran l'altura d'1,40 m.  
d) S'entén per àtic l'ultima planta de l'edifici, de superfície edificada inferior a la de les restants plantes, i la façana de la qual es troba retirada dels plans de façanes de l'edifici en tota la longitud almenys 2,90 m. Es permet la realització d'àtics. Es prendrà com a referència, per a la fixació de les vessants de coberta, les arestes de l'altura de cornisa de l'àtic a les façanes, i l'altura total del carener de tota l'edificació serà de 12 m.   
4. Es permet la construcció de soterranis o semisoterranis, amb les particularitats de les normes generals.   
5. Reculades de l'edificació.  
La reculada mínima a façanes serà de 3,00 metres i es realitzarà de manera integrada a les façanes del mateix front de les edificacions d'una illa.  
Podrà dur-se a terme un reculada diferent d'allò establert, sempre que comprenga parcel·les amb un mínim de façana de 12 metres i que es plantege una unió en cada lateral amb l'alineació de l'edifici confrontant d'almenys 3 metres.  
C. Residencial plurifamiliar tipus DP1  
1. El nombre màxim de plantes serà de dues altures més àtic, generat entre el forjat del sostre de la segona planta i l'últim de la coberta, per la realització de les actuacions permeses per damunt de l'altura de cornisa.  
2. L'altura màxima de cornisa serà de 10 metres a la cara inferior de l'últim forjat de l'àtic, i l'altura màxima de carener de 13,5 metres.  
3. Per damunt de l'altura de cornisa de l'edifici només s'admetran:  
a) Cobertes inclinades, amb la limitació establerta en el paràgraf anterior.  
La coberta inclinada podrà no ocupar la totalitat de la superfície en planta de l'edificació, i en aquest cas la resta de la superfície es tractarà com a terrassa plana, accessible o no.  
b) Es permetrà, en cas de realitzar-se cobertes inclinades, la utilització del porxe resultant com a part del mateix habitatge. S'admetrà que les peces del porxe ventilen i il·luminen, mitjançant buits practicats en els plans de les cobertes inclinades, com claraboies, lluernes o finestres basculants.  
També es podran situar finestres en pla vertical amb les condicions següents:  
- Distaran com a mínim 1,80 metres respecte a la línia exterior del ràfol i no sobrepassaran en cap punt l'envoltant iniciada des de la línia de cornisa amb un angle de 45º.  
- No sobrepassarà en cap punt l'altura total màxima.  
- Estaran separats els volums excedents causats per aquestes particularitats una distància mínima de 60 cm de la mitgera.  
- La longitud total no excedirà del 50% de la longitud de la façana i es computaran separadament les façanes exteriors i les interiors.  
- Les baranes de protecció o acabaments ornamentals no sobrepassaran l'altura d'1,40 metres per damunt de l'altura de cornisa.  
- Caixes d'escala i ascensors, dipòsits, maquinària per a instal·lacions de l'edifici, que no podran sobrepassar l'altura d'un pla de 45º iniciat des de la línia de cornisa exterior o interior i sense sobrepassar l'altura de 4 metres des de l'últim forjat xafable de l'habitatge superior.  
- La superfície d'aquests porxes no computarà a efectes d'edificabilitat.  
D. Residencial plurifamiliar UE-Vistabella.  
1. El nombre màxim de plantes serà de tres i s'hi permetrà un àtic, excepte l'illa número 1 del plànol de la UE, que serà de quatre plantes i s'hi permetrà un àtic.  
S'entén per àtic l'ultima planta de l'edifici, de superfície edificada inferior a la de les restants plantes, i la façana del qual es troba retirada dels plans de façanes de l'edifici en tota la longitud almenys 3,0 m.   
2. L'altura màxima de cornisa serà de 9,0 m, i l'altura màxima de carener serà de 12,50 metres. A la illa 1 del plànol de la UE l'altura màxima de cornisa serà de 12 i l'altura màxima de carener serà de 15,5 metres.  
3. Per damunt de l'altura de cornisa de l'edifici només s'admetran:  
a) Les vessants de la coberta, que no podran sobrepassar l'altura de 3,50 m des de l'altura de cornisa, ni tampoc podran sobrepassar, els plans que, quan continguen una línia situada 0,40 m per damunt de les arestes d'altura de cornisa de l'edifici en façanes, formen un pendent de 25º.  
b) Baranes de protecció o acabaments ornamentals que no sobrepassaran l'altura d'1,40 m.  
4. Es permet la construcció de soterranis, amb les particularitats de les normes generals.  
5. Reculades de l'edificació.  
La reculada mínima a façanes serà de 3,00 metres i es realitzarà de manera integrada a les façanes del mateix front de les edificacions d'una illa, tot d'acord amb les reculades especificades en el plànol del PGOU de la UE-Vistabella.  
D. Resta d'usos permesos.  
1. Es desenvoluparà en edifici independent aïllat, amb tipologia adequada a l'entorn.  
2. El nombre màxim de plantes serà d'una planta.   
3. L'altura màxima de serà de 7,5 m.  
4. Per damunt de l'altura de cornisa de l'edifici només s'admetran:  
a) Cobertes inclinades, amb la limitació establerta en l'article fixat en les ordenances generals.  
La coberta inclinada podrà no ocupar la totalitat de la superfície en planta de l'edificació, i en aquest cas la resta de superfície es tractarà com a terrassa plana, accessible o no.  
b) No es permet, en cas de realitzar-se cobertes inclinades, la utilització dels espais generats si no és mitjançant la integració volumètrica total en els principals de planta baixa.   
c) La superfície d'aquests porxes només computarà a efectes d'edificabilitat on l'altura lliure siga superior a 1,5 m.   
4. Es permet la construcció de soterranis o semisoterranis, amb les particularitats de les normes generals.   
5. Es permet la construcció d'entresolats amb una superfície màxima del 50% de la superfície ocupada per la planta en què s'integra.  
6. Reculades de l'edificació.  
La reculada mínima a façanes frontals, serà de cinc metres i a la resta de límits de 3 metres.  
7. Hauran de tractar-se els paraments vistos de les edificacions confrontants com a façanes de manera integrada.   
Article 6.22. Condicions estètiques.  
1. Façanes i tancaments.  
Totes les façanes tindran tractament semblant com a façana principal, per a la qual cosa s'usaran elements i materials tradicionals. Els revestiments seran a través de lluïts, emblanquinaments o pintats amb colors clars i tons tradicionals, blanc, ocre, crema, etc; també s'hi admet la rajola cara vista, de color i de to uniformes, clars i tradicionals i textura llisa, col·locades sense junta o amb junta sense reafonar realitzada amb ciment blanc pintat en massa en tons idèntics a la rajola. S'hi admeten sòcols de pedra natural o artificial, i s'hi prohibeixen expressament el terratzo i la plaqueta de ceràmica.  
El reencerclat de buits es podrà realitzar amb pedra natural o artificial, taulellets artístics o motlures.  
2. Volades  
S'entén per volada o cos ixent aquella part de l'edificació que sobreïx de la façana, a partir de l'altura del forjat del sostre de la planta baixa, i mai inferior a 2,80 m sobre rasant. (modificat el 27.07.2001)  
S'hi permeten balcons i miradors, amb ixent màxim de 90 cm i ràfols amb volada màxima de 100 cm.   
La longitud total de balcons, miradors i marquesines podran tindre fins al 50% de la longitud de façana.  
Els ràfols i les cornises seran motlurats o llisos, i s'hi mantindran criteris tradicionals.  
3. Cobertes i terrasses.  
Podran realitzar-se terrasses planes o cobertes inclinades, per a la qual cosa s'utilitzarà en aquest cas teula ceràmica o semblant de tons tradicionals. El pendent no excedirà de 25º.  
4. Tancaments de parcel·les.  
Es realitzarà d'obra fins a l'altura d'1 m i s'hi podrà fer de reixa de ferro forjat fins als dos metres. No s'utilitzarà malla metàl·lica ni elements prefabricats de formigó o semblant, excepte elements petris o ceràmics tradicionals que permeten transparències. En divisions de patis interiors l'altura del tancament d'obra podrà ser de 2 m.  
5. Tancament exterior.  
Es realitzarà de fusta, de PVC, d'alumini o de metall lacat en tons tradicionals, no de color natural. El tancament del buit podrà fer-se amb contrafinestra interior persiana enrotllable o mallorquina.  
6. Es podran admetre actuacions alternatives sempre que quede prou justificat que la solució proposada s'ajusta als models històrics de la comarca i s'integra en l'entorn urbà, de manera que contribuïsca a incrementar-ne la qualitat arquitectònica.   
Article 6.23. Dotació d'aparcaments.  
S'aplicarà la dotació mínima de places d'aparcament assenyalada en les ordenances generals.  
A) Determinació d'altures a les zones N i P, industrial i magatzem.   
Actualment, a les zones N i P, el plànol Ph del PGOU determina III altures (baixa + dos) a la totalitat d'ocupació, la qual cosa, dona la possibilitat de obtenir més superfície construïda de la que es necessita per a una indústria i/o magatzem de l'envergadura menuda i/o mitjana, que és l'habitual al terme de Picanya. Aquesta qüestió ha comportat utilitzar la màxima edificabilitat per a sol·licitar altres tipus d'activitats i/o usos tipus loft, oficines-loft, els quals no s'estimen compatibles amb l'ús industrial i filosofia de la zona.   
Per als usos de la zona, industrial i magatzem, s'ha comprovat, tant al terme municipal de Picanya, com als termes llindants, que el tipus de construcció necessària es d'una nau, amb l'altura màxima permesa, amb una única altura, i una zona reservada a oficines de la pròpia activitat de magatzem o industrial, bé en planta baixa, o en planta baixa i pis.  
Per tant, amb la següent modificació es pretén limitar la construcció d'altures fins a una, amb possibilitat de realitzar un entresolat dins de la nau, per a oficines de la mateixa activitat industrial i/o de magatzem.  
D'aquesta manera, es modifiquen els apartats b) dels articles 6.27 i 6.32, en negreta, que queden redactats de la següent manera:  
Article 6.27. Condicions de volum i forma dels edificis. (Zona N)  
a) La màxima altura de l'edificació serà de 10 metres, i s'hi considerarà com a tal la de l'element més alt que en forme part permanent. Aquesta altura podrà sobrepassar-se exclusivament per elements constructius necessaris, sempre que estiguen degudament justificats: dipòsits, sitges, conductes, etc.  
b) El nombre màxim de plantes de l'edificació sobre rasant serà I altura (planta baixa). S'admetrà la construcció d'entresolats amb les següents condicions:  
· La superfície útil no excedirà del 25% de la superfície útil de la nau a la qual està adscrita.  
· El seu ús haurà d'estar necessàriament vinculat a l'ús de la nau.  
· L'altura lliure de planta per damunt i per davall del forjat de sòl de l'entresolat no serà inferior a 3 metres.  
c) Cada parcel·la podrà ser ocupada en el 100%.  
d) Es permet la construcció de soterranis i de semisòtans amb les determinacions establertes en les ordenances generals. (modificat el 16.05.2005)  
e) No es permeten cossos ixents sobre l'alineació exterior.  
f) No es podran realitzar nivells de càrrega en la línia oficial de façana, de tal forma que els vehicles queden estacionats en el vial o en les voreres públiques. Les operacions de càrrega i de descàrrega es realitzaran sempre a l'interior de les naus o construccions.  
Article 6.32. Condicions de volum i forma dels edificis. (Zona P)  
A. Magatzem i industrial  
a) L'altura màxima de cornisa serà de 10,00 metres i la màxima altura de l'edificació serà de 13'00 metres, per a la qual cosa s'hi considerarà la de l'element més alt que en forme part permanent. Aquesta altura podrà sobrepassar-se exclusivament per elements constructius necessaris per al procés industrial sempre que estiga degudament justificat.  
b) El nombre màxim de plantes de l'edificació sobre rasant serà I altura (planta baixa). S'admetrà la construcció d'entresolats amb les següents condicions:  
· La superfície útil no excedirà del 25% de la superfície útil de la nau a la qual està adscrita.  
· El seu ús haurà d'estar necessàriament vinculat a l'ús de la nau.  
· L'altura lliure de planta per damunt i per davall del forjat de sòl de l'entresolat no serà inferior a 3 metres.  
c) Es permet la construcció de soterranis amb les determinacions que s'establixen en les ordenances generals. No s'hi permet la construcció de semisoterranis.  
Als solars confrontants amb construccions ja existents i consolidades, la nova construcció podrà alinear-se de manera integrada, a les façanes existents del mateix front d'un illa, i fins i tot, sense cap retirada a façana, i en aplicació de l'apartat e) de l'article 6.33, sols a la façana que compleix la retirada, amb una franja de vegetació no menys de 100 cm. (Modificat el 16.05.2005)  
d) No es podran realitzar nivells de càrrega en la línia oficial de façana, de manera que els vehicles queden estacionats en el vial o en les voreres públiques. Les operacions de càrrega i descàrrega es realitzaran sempre a l'interior de les parcel·les.  
e) Reculades de l'edificació.  
La reculada mínim a façanes serà de 6 metres i es realitzarà de manera integrada a les façanes del mateix front de les edificacions d'una illa.  
Podrà dur-se a terme un reculada major a l'establerta per a les distintes façanes d'una illa, sempre que comprenga parcel·les amb un mínim de façana de 24 metres i que es plantege una unió en cada lateral amb l'alineació de l'edifici limítrof d'almenys 3 metres.  
Als solars confrontants amb construccions ja existents i consolidades, la nova construcció podrà alinear-se de manera integrada, a les façanes existents del mateix front d'un illa, i fins i tot, sense cap retirada a façana, i en aplicació de l'apartat e) de l'article 6.33, sols a la façana que compleix la retirada, amb una franja de vegetació no menys de 100 cm. (Modificat el 16.05.2005)  
f) Volades.  
S'hi permeten balcons i miradors, amb ixent màxim de 80 cm, i ràfols amb vol màxim de 90 cm.   
La longitud total de balcons, miradors i marquesines podrà tindre fins al 50% de la longitud de façana.  
B. Usos terciaris i dotacionals.  
a) L'altura màxima de cornisa serà de 10,00 metres i la màxima altura de l'edificació serà de 13,00 metres, per a la qual cosa s'hi considerarà la de l'element més alt que en forme part permanent. Aquesta altura podrà sobrepassar-se exclusivament per elements constructius que hi siguen necessaris, sempre que estiguen degudament justificats: dipòsits, sitges, conductes, etc.  
b) El nombre màxim de plantes de l'edificació sobre rasant serà I altura (planta baixa). S'admetrà la construcció d'entresolats amb les següents condicions:  
· La superfície útil no excedirà del 25% de la superfície útil de la nau a la qual està adscrita.  
· El seu ús haurà d'estar necessàriament vinculat a l'ús de la nau.  
· L'altura lliure de planta per damunt i per davall del forjat de sòl de l'entresolat no serà inferior a 3 metres.  
c) S'hi permet la construcció de soterranis amb les determinacions que s'establixen en les ordenances generals.   
Als solars confrontants amb construccions ja existents i consolidades, la nova construcció podrà alinear-se de manera integrada, a les façanes existents del mateix front d'un illa, i fins i tot, sense cap retirada a façana, i en aplicació de l'apartat e) de l'article 6.33, sols a la façana que compleix la retirada, amb una franja de vegetació no menys de 100 cm. (Modificat el 16.05.2005)  
d) No es podran realitzar nivells de càrrega en la línia oficial de façana, de forma que els vehicles queden estacionats en el vial o en les voreres públiques. Les operacions de càrrega i descàrrega es realitzaran sempre en l'interior de les parcel·les.  
e) Reculades de l'edificació.  
La reculada mínima a façanes serà de 6 metres i es realitzarà de manera integrada a les façanes del mateix front de les edificacions d'una illa.  
Podrà dur-se a terme una reculada major a l'establerta per a les diferents façanes d'una illa, sempre que comprenga parcel·les amb un mínim de façana de 24 metres i que es plantege una unió en cada lateral amb l'alineació de l'edifici limítrof d'almenys 3 metres.  
La reculada mínima als altres límits serà de 3 metres, llevat que la parcel·la limítrofa estiga edificada amb paret mitgera, i en aquest cas si s'hi realitza reculada haurà de tractar-se de manera integrada amb les façanes d'aquest front als paraments mitgers.  
Per mitjà d'estudi de detall podran proposar-s'hi solucions alternatives.  
Als solars confrontants amb construccions ja existents i consolidades, la nova construcció podrà alinear-se de manera integrada, a les façanes existents del mateix front d'un illa, i fins i tot, sense cap retirada a façana, i en aplicació de l'apartat e) de l'article 6.33, sols a la façana que compleix la retirada, amb una franja de vegetació no menys de 100 cm. (Modificat el 16.05.2005).  
f) Volades.  
Es permeten balcons i miradors, amb ixent màxim de 80 cm, i ràfols amb volada màxim de 90 cm.   
La longitud total de balcons, miradors i marquesines podrà ser fins al 50% de la longitud de façana.   
Es modifica l'article 5.101. Dotació d'aparcaments en ús industrial o de magatzem.  
Es canvia 200 m² per 150 m² .  
Es modifica l'article 5.104, Dotació d'aparcaments en oficines.  
Es canvia 100 m² per 50 m².  
Picanya, 4 de juny de 2009.- L'alcalde: Josep Almenar i Navarro.